****

**ΤΡΟΠΟΛΟΓΙΑ**

**Στο σχέδιο νόμου του Υπουργείου Αγροτικής Ανάπτυξης και Τροφίμων «Ενίσχυση της πρότυπης κτηνοτροφίας, ρυθμίσεις για την αλιεία και τις υδατοκαλλιέργειες, διατάξεις για τη φυτοϋγεία, τα βιοκτόνα προϊόντα και την ποιότητα τροφίμων και άλλες διατάξεις για την τόνωση της αγροτικής ανάπτυξης»**

**Θέμα: «Διμερής χρηματοδότηση του ΕΛΓΑ Συμψηφισμός εισφορών – αποζημιώσεων και αποζημιώσεις 100% σε περίπτωση θεομηνιών»**

**Α. ΑΙΤΙΟΛΟΓΙΚΗ ΕΚΘΕΣΗ**

Κύριο έργο του ΕΛΓΑ αποτελεί η διαχείριση και υποστήριξη της λειτουργίας ασφάλισης της φυτικής παραγωγής και του ζωικού κεφαλαίου. Ασφαλίζει και αποζημιώνει τη φυτική παραγωγή από ζημιές που προκαλούνται από φυσικούς κινδύνους. Ασφαλίζει και αποζημιώνει το ζωικό κεφάλαιο, από ζημιές που προκαλούνται από φυσικούς κινδύνους, παθήσεις και ασθένειες.

Η ασφάλιση και προστασία της αγροτικής παραγωγής από φυσικούς κινδύνους, αποτελεί στην Ελλάδα υποχρέωση της πολιτείας και συνιστά ένα από τα βασικά μέτρα στήριξης του εισοδήματος των αγροτών και διασφάλιση της ρευστότητας του αγροτικού κόσμου, όταν φυτική παραγωγή και ζωικό κεφάλαιο έχει χαθεί από φυσικούς κινδύνους, παθήσεις και ασθένειες .

Πέρα από τις ασφαλιστικές εισφορές, υπήρχε και η δυνατότητα να συνεισφέρει το κράτος κατά 20% επιπλέον των εισφορών. Εντός μνημονίων δεν μπόρεσε να γίνει αυτό. Μετά την έξοδο από τα Μνημόνια το 2018 και επειδή άρχισαν οι μεγάλες ζημιές του 2019, του 2020 και του 2021, πράγματι ο κρατικός προϋπολογισμός συνεισέφερε το 20% προς τον ΕΛΓΑ. Δεν φτάνουν όμως. Η διμερής χρηματοδότηση, δηλαδή όσες είναι οι ασφαλιστικές εισφορές που συγκεντρώνει ο ΕΛΓΑ, άλλο τόσο να μπορεί να συνεισφέρει το κράτος θα δώσει τη δυνατότητα στον ΕΛΓΑ τη δυνατότητα να έχει ένα υγιές ταμείο ώστε να προχωρά σε πληρωμές των αποζημιώσεων, έγκυρα, δίκαια και έγκαιρα.

Επιπλέον, στις περιπτώσεις θεομηνιών ή δυσμενών κλιματικών φαινομένων που μπορούν να εξομοιωθούν με θεομηνίες που προκαλούν μεγάλες και εκτεταμένες ζημιές ή ολική καταστροφή στις καλλιέργειες ή/και στο ζωικό κεφάλαιο, με αποτέλεσμα οι κόποι μιας ολόκληρης χρονιάς να χαθούν μέσα σε μερικά λεπτά, πρέπει να προβλεφθούν τόσο η δυνατότητα συμψηφισμού ασφαλιστικών εισφορών με χορήγηση μελλοντικών προκαταβολών έναντι ζημιών όσο και η πρόβλεψη γιααποζημίωση της ζημιάς σε ποσοστό 100%.

Οι ζημιές στις αγροτικές και κτηνοτροφικές εκμεταλλεύσεις αυξήθηκαν κατακόρυφα τα τελευταία χρόνια και πρέπει να ενισχυθεί η ρευστότητα, η φερεγγυότητα και αξιοπιστία του Οργανισμού στην εκπλήρωση των υποχρεώσεών του για την έγκυρη, δίκαιη και έγκαιρη πληρωμή των αποζημιώσεων των αγροτών και κτηνοτρόφων.

**Β. ΤΡΟΠΟΠΟΙΗΣΗ - ΠΡΟΣΘΗΚΗ**

**Άρθρο 1…..**

*(Χρηματοδότηση του ΕΛΓΑ από τον κρατικό προϋπολογισμό σε ποσοστό 100% των εισφορών των αγροτών.)*

Προτείνεται η τροποποίηση της παραγράφου δ) του άρθρου 7, του νόμου 3877/2010 (ΦΕΚ 160 Α/20-9-2010) «Σύστημα προστασίας και ασφάλισης της αγροτικής δραστηριότητας» όπου το ποσοστό 20% αντικαθίσταται από το ποσοστό 100%.

**Άρθρο 2 ….**

*(Συμψηφισμός ασφαλιστικών εισφορών* *με χορήγηση μελλοντικών προκαταβολών έναντι ζημιών.)*

Προτείνεται προσθήκη νέας παραγράφου 2α στο άρθρο 12 του νόμου 3877/2010 (ΦΕΚ 160 Α/20-9-2010) «Σύστημα προστασίας και ασφάλισης της αγροτικής δραστηριότητας» ως εξής: «Στις περιπτώσεις θεομηνιών ή δυσμενών κλιματικών φαινομένων που μπορούν να εξομοιωθούν με θεομηνίες δύναται η καταβολή της οφειλόμενης ειδικής ασφαλιστικής εισφοράς να συμψηφίζεται με **τη χορήγηση μελλοντικών προκαταβολών έναντι ζημιών»**

**Τέλος, προτείνεται τροποποίηση των 2 κανονισμών ασφάλισης του ΕΛΓΑ ώστε** στις περιπτώσεις θεομηνιών ή δυσμενών κλιματικών φαινομένων που μπορούν να εξομοιωθούν με θεομηνίες,να προβλέπεται και αποζημίωση της ζημιάς στους αγρότες και κτηνοτρόφους σε ποσοστό 100%.Προς τούτοπροτείνεται τροποποίηση του άρθρου 8 της ΚΥΑ των Υπουργών Οικονομικών και Γεωργίας Αριθ. 15711 /30.9.98 (ΦΕΚ. 1079 /Β΄/14.10.98) για τον [Κανονισμός Aσφάλισης Φυτικής Παραγωγής](https://www.elga.gr/component/phocadownload/category/6?download=10) και του άρθρου 8 της ΥΑ 321956/2008 «Έγκριση Κανονισμού Ασφάλισης Ζωϊκού Κεφαλαίου από τον Οργανισμό Ελληνικών Γεωργικών Ασφαλίσεων (ΕΛΓΑ) – ΝΠΙΔ».

**Αθήνα, 12 Φεβρουαρίου 2024**

**Οι προτείνοντες Βουλευτές**

**Φάμελλος Σωκράτης**

**Τζάκρη Θεοδώρα**

**Κόκκαλης Βασίλειος**

**Ακρίτα Έλενα**

**Αποστολάκης Ευάγγελος**

**Αυλωνίτης Αλέξανδρος – Χρήστος**

**Βέττα Καλλιόπη**

**Γαβρήλος Γιώργος**

**Γεροβασίλη Όλγα**

**Γιαννούλης Χρήστος**

**Δούρου Ειρήνη**

**Ζαμπάρας Μιλτιάδης**

**Ηλιόπουλος Όθων**

**Θρασκιά Ουρανία (Ράνια)**

**Καλαματιανός Διονύσιος – Χαράλαμπος**

**Καραμέρος Γιώργος**

**Κασιμάτη Ειρήνη (Νίνα)**

**Κεδίκογλου Συμεών**

**Κοντότολη Μαρίνα**

**Λινού Αθηνά**

**Μάλαμα Κυριακή**

**Μαμουλάκης Χαράλαμπος (Χάρης)**

**Μεϊκόπουλος Αλέξανδρος**

**Μπάρκας Κωνσταντίνος**

**Νοτοπούλου Κατερίνα**

**Ξανθόπουλος Θεόφιλος**

**Παναγιωτόπουλος Ανδρέας**

**Παπαηλιού Γιώργος**

**Παππάς Νίκος**

**Παππάς Πέτρος**

**Πολάκης Παύλος**

**Πούλου Παναγιού (Γιώτα)**

**Σαρακιώτης Ιωάννης**

**Τσίπρας Αλέξης**

**Χρηστίδου Ραλλία**

**Ψυχογιός Γεώργιος**